**Условия и ред**

**в изпълнение на чл. 13 от НРД за медицинските дейности за 2020 - 2022 г. определени съвместно между Националната здравноосигурителна каса и Българския лекарски съюз**

№……………………..

Днес, ………., гр. София, между

Националната здравноосигурителна каса, от една страна и Българския лекарски съюз от друга, на основание чл. 13 от НРД за медицинските дейности за 2020 - 2022 г. (oбн., ДВ, бр. 7 от 24.01.2020 г., в сила от 1.01.2020 г., попр., бр. 16 от 24.02.2020 г., изм. и доп., бр. 18 от 28.02.2020 г., в сила от 1.03.2020 г., бр. 36 от 14.04.2020 г., в сила от 14.04.2020 г., бр. 40 от 5.05.2020 г., в сила от 5.05.2020 г., бр. 77 от 1.09.2020 г., в сила от 1.09.2020 г., изм. и доп., бр. 101 от 27.11.2020 г., в сила от 1.11.2020 г.) приемат настоящият ред и условия както следва:

**І. Предмет и срок**

Определяне на условия и ред в изпълнение на чл. 13 от НРД за медицинските дейности за 2020 - 2022 г. за извършване на авансово заплащане на изпълнителите на извънболнична медицинска помощ по сключените договори с НЗОК за извършена дейност през м. декември 2020 г. със средства от „Резерв, включително за непредвидени и неотложни разходи“, определени в рамките на изпълнението на „Приходи и трансфери – всичко“ по ЗБНЗОК за 2020 г.

**ІІ. Ред за определяне на национално ниво и на ниво РЗОК на средствата за извършване на авансово заплащане на изпълнителите на извънболнична медицинска помощ по съответните редове здравноосигурителни плащания по чл. 1, ал. 2 от ЗБНЗОК за 2020 г.**

1. Определяне на размера на средствата за извършване на авансово заплащане на изпълнителите на извънболнична медицинска помощ по съответните редове здравноосигурителни плащания по чл. 1, ал. 2 от ЗБНЗОК за 2020 г.:

- здравноосигурителни плащания за първична извънболнична медицинска помощ;

- здравноосигурителни плащания за специализирана извънболнична медицинска помощ (включително за комплексно диспансерно (амбулаторна) наблюдение);

- здравноосигурителни плащания за медико-диагностична дейност.

1.1. Определянето на размера на средствата по т.1 се извършва след установяване на национално ниво на очакваното изпълнение по бюджета на НЗОК за 2020 г., при отчитане на касовото изпълнение към 30.11.2020 г. и обобщаване на заявените от РЗОК средства за заплащане през м.декември 2020 г. по потвърдените в месечните известия дейности на изпълнителите на медицинска помощ за м.ноември 2020 г., средствата за дейности от предходни периоди, отложени за плащане през м.декември 2020 г. и необходимите средства за заплащане през м.декември 2020 г. на изпълнителите по „Методика за определяне на размера на сумите, заплащани от НЗОК на изпълнители на медицинска и дентална помощ за работа при неблагоприятни условия по повод на обявена епидемична обстановка“ (Методиката), съгласно чл. 187а, чл. 201а и чл.205а от НРД за медицинските дейности за 2020 – 2022 г.

1.2. Размерът на средствата от „Резерв, включително за непредвидени и неотложни разходи“ за извършване на авансово заплащане на изпълнителите на извънболнична медицинска помощ по сключените договори с НЗОК за извършена дейност през м. декември 2020 г. се определя в рамките на изпълнението на „Приходи и трансфери – всичко“ по ЗБНЗОК за 2020 г. след разпределянето на необходимите средства за извършване на дължимите през м.декември 2020 г. плащания по т.1.1.

1.3. Определените по т.1.2. средства от „Резерв, включително за непредвидени и неотложни разходи“ за извършване на авансово заплащане на изпълнителите на извънболнична медицинска помощ се отнасят в увеличение на средствата за т.1., както следва:

1.3.1. за авансово заплащане на сумите по т. 6а, т. 6аа и т. 8б от Методиката за м.декември 2020 г. в размер равен на 100% от утвърдените за м.ноември 2020 г.;

1.3.2. останалата сума се разпеледеля пропорционално на заявените средства за заплащане през месец декември 2020 г. на изпълнителите на извънболнична медицинска и дентална помощ за дейност м. ноември 2020 г., вкл. и средствата за заплащане по Методиката без тези по т.1.3.1.

1.4. Определеният размер на средства от „Резерв, включително за непредвидени и неотложни разходи“ за всеки вид здравноосигурителни плащания по т.1.3. се разпределя на 28-те РЗОК на база относителния дял на всяка РЗОК от общата стойност на показателите по т.1.3.1. и т.1.3.2.

2. Средствата по 1.4 по РЗОК се утвърждават с решение на Надзорния съвет на НЗОК за извършване на авансово заплащане на дейността за м.декември 2020 г. на изпълнителите на съответния вид извънболнична медицинска помощ, сключили договор с РЗОК.

**IІI. Ред и условия за извършване от РЗОК на авансово заплащане на дейността за м.декември 2020 г. на изпълнителите на съответния вид извънболнична медицинска помощ, сключили договор с РЗОК**

1. РЗОК уведомяват всички изпълнители на медицинска извънболнична помощ, сключили договор с РЗОК, за определените условия и ред по чл. 13 от НРД за медицинските дейности за 2020 - 2022 г. за извършване на авансово заплащане на изпълнителите на медицинска помощ по сключените договори с РЗОК за извършена дейност през м. декември 2020 г.

2. РЗОК поканва изпълнителите на извънболнична медицинска помощ за сключване на допълнителни споразумения за авансови плащания в срок до 18.12.2020 г.

3. Авансовото заплащане за всеки изпълнител се определя, при спазване на принципите по т.ІІ.1.3.

4. Изпълнител на извънболнична медицинска помощ, подписал допълнително споразумение за авансово плащане се задължава да възстанови през 2021 г. разликата, в случай че стойността на отчетената от него за м. декември 2020 г. дейност е по-ниска от изплатената авансовата сума.

5. За всеки от видовете медицинска помощ по т.ІІ.1. РЗОК формира дял на всеки изпълнител на база на стойностите на потвърдените за заплащане през м.декември 2020 г. финансово-отчетни документи за дейност м.ноември 2020 г. по всеки от показателите по т.ІІ.1.3.

6. Утвърдените на РЗОК средства по т.ІІ.2. се разпределят по изпълнителите на съответния вид медицинска помощ по т.ІІ.1., на база на формираните дялове по т.5.

7. РЗОК сключва с изпълнителите допълнителни споразумения по образец за авансово заплащане на определените им по т. 6 суми.

8. Когато изпълнител на извънболнична медицинска помощ не сключи допълнително споразумение за авансовото заплащане по гореуказания ред, определената за него сума по т.5, може да се разпредели по преценка на директора на РЗОК по допълнителните споразумения на изпълнителите на съответния вид медицинска помощ с най-високи суми по потвърдени в месечните известия дейности за м.ноември 2020 г. или към допълнителните споразумения за авансовото заплащане на изпълнителите на болнична медицинска помощ с най-високи суми по потвърдени в месечните известия дейности за м.ноември 2020 г.

**IV. Ред за извършване на авансово заплащане за дейност м.декември 2020 г.**

1. За сумите по сключените допълнителни споразумения по т.ІІІ.7. изпълнителите представят на РЗОК електронни дебитни известия към фактурата за дейност м. ноември 2020 г.

2. Електронните дебитни известия по т.1 се изпращат в срок до един ден след изпращането от РЗОК на известието след контрол за сумата за заплащане.

3. Дейността за м. декември 2020 г. се отчита и фактурира от изпълнителите по реда на индивидуалния договор през м. януари 2021 г., като за заплатените авансови суми за декември 2020 г., изпълнителите издават електронни кредитни известия.

4. При извършване на заплащането за дейността за м. декември 2020 г. (през м. януари 2021 г.) по реда на индивидуалните договори, РЗОК приспада стойността по кредитните известия по т. 3 от стойността на финансово-отчетните документи за м.декември 2020 г.

5. В случаите, когато стойността на кредитните известия по т. 3 е по-голяма от стойността на финансово-отчетните документи за м.декември 2020 г., РЗОК приспада разликата от следващите плащания по договора.

6. Когато договорът с изпълнител на извънболнична медицинска помощ бъде прекратен преди прилагането на т.5, изпълнителят се задължава да възстанови на РЗОК разликата. Възстановяването се извършва по банков път, по банковата сметка на РЗОК, в срок до края на м. февруари 2021 г.

Настоящите условия и ред в изпълнение на чл. 13 от НРД за медицинските дейности за 2020 - 2022 г. да се сведат до знанието на директорите на РЗОК и изпълнителите на извънболнична медицинска помощ.

Неразделна част към настоящото сатипови допълнителни споразумения към индивидуалните договори на изпълнителите на извънболнична медицинска помощ.

**ЗА НЗОК: ЗА БЛС:**

**ЖЕНИ НАЧЕВА Д-Р ИВАН МАДЖАРОВ**

**ПРЕДСЕДАТЕЛ НА ПРЕДСЕДАТЕЛ НА**

**НАДЗОРНИЯ СЪВЕТ НА НЗОК УПРАВИТЕЛНИЯ СЪВЕТ НА БЛС**